สอบถามคุณค่ะ พอดีวางแผนจะมีบุตร ประจำเดือนครั้งล่าสุดมาวันที่ 30พ.ค.64 รอบประจำเดือนประมาณ 28-30 วัน มีเพศสัมพันธ์ 13มิ.ย.64 วันที่ 27 มิ.ย.64 เจาะเลือด ค่า hcg ได้ 2.39 ตรวจปัสสาวะพบ 2 ขีดจางๆ ค่ะ ไม่แน่ใจเลยตรวจปัสสาวะซ้ำวันที่ 1ก.ค.64 ก็ขึ้น 2 ขีดจางๆค่ะ จนวันนี้ 3ก.ค.64 ประจำเดือนยังไม่มา แต่ยังไม่ได้เจาะเลือดซ้ำ จึงอยากทราบว่าจะมีโอกาสตั้งครรภ์ไหมคะ ทำไมค่า hcg ได้น้อยมากๆค่ะ
สวัสดีค่ะ mayyyyyy,หากประจำเดือนล่าสุดมาวันที่ 30 พ.ค. แล้วได้มีเพศสัมพันธ์วันที่ 13 มิ.ย. ซึ่งเป็นช่วงกึ่งกลางของรอบประจำเดือน ก็น่าจะมีโอกาสตั้งครรภ์ได้มากค่ะสำหรับการเจาะเลือดตรวจหาค่า HCG ในวันที่ 27 มิ.ย. แล้วได้ค่า 2.39 mIU/ml ถือว่ายังไม่นอนว่ามีการตั้งครรภ์หรือไม่ค่ะ เพราะหากมีการตั้งครรภ์จริงๆ ควรตรวจได้ค่ามากกว่า5 mIU/mlค่ะ อย่างไรก็ตาม เนื่องจากเพิ่งผ่านมา 14 วัน หากมีการตั้งครรภ์จริง อาจยังตรวจได้ค่าที่ไม่สูงได้ ไม่ได้ถือว่าผิดปกติอะไรค่ะ ส่วนการตรวจหาการตั้งครรภ์จากปัสสาวะ แล้วขึ้น 2 ขีดจางๆ ก็แสดงว่าน่าจะมีการตั้งครรภ์เกิดขึ้น ดังนั้น หากในวันที่ 3 ก.ค.นี้ ประจำเดือนยังไม่มา แนะนำควรลองตรวจหาการตั้งครรภ์ซ้ำดูอีกครั้งค่ะ หากตรวจพบขึ้น 2 ขีดอีก ก็น่าจะมีการตั้งครรภ์เกิดขึ้น ทั้งนี้ แนะนำอาจรอต่ออีกซัก 1 สัปดาห์ หากประจำเดือนยังไม่มา และตรวจซ้ำแล้วพบว่า 2 ขีดเข้มขึ้น แสดงว่ามีการตั้งครรภ์เกิดขึ้นค่อนข้างแน่นอนแล้วค่ะ หรืออาจไปพบแพทย์เพื่อให้ตรวจให้ก็ได้ค่ะ